รัฐบาลไทย-ข่าวทำเนียบรัฐบาล-มหาดไทย ย้ำทุกพื้นที่เร่งนำตัวผู้ป่วยยาเสพติดเข้าสู่ระบบบำบัดรักษา ฟื้นฟู ควบคู่ Re X-Ray สถานที่สุ่มเสี่ยงต่อการแพร่ระบาดของยาเสพติดอย่างต่อเนื่อง พร้อมปราบปรามการกระทำความผิด
วันพุธที่ 11 มกราคม 2566
11/01/2566
มหาดไทย ย้ําทุกพื้นที่เร่งนําตัวผู้ป่วยยาเสพติดเข้าสู่ระบบบําบัดรักษา ฟื้นฟู ควบคู่ Re X-Ray สถานที่สุ่มเสี่ยงต่อการแพร่ระบาดของยาเสพติดอย่างต่อเนื่อง พร้อมปราบปรามการกระทําความผิด
มหาดไทย ย้ําทุกพื้นที่เร่งนําตัวผู้ป่วยยาเสพติดเข้าสู่ระบบบําบัดรักษา ฟื้นฟู ควบคู่ Re X-Ray สถานที่สุ่มเสี่ยงต่อการแพร่ระบาดของยาเสพติดอย่างต่อเนื่อง พร้อมปราบปรามการกระทําความผิดทุกรูปแบบ มุ่งสู่สังคมไทยปลอดยาเสพติดอย่างยั่งยืน
วันนี้ (11 มกราคม 2566) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยได้เน้นย้ําให้ทุกพื้นที่เร่งนําตัวผู้ป่วยยาเสพติดเข้าสู่ระบบบําบัดรักษา ฟื้นฟู โดยยกกรณีตัวอย่างที่มีผลงานเป็นรูปธรรมของจังหวัดกําแพงเพชร ซึ่งได้มีเปิดศูนย์คัดกรอง โรงพยาบาลส่งเสริมสุขภาพตําบลท่าไม้แดง ในวันนี้ โดยศูนย์คัดกรองดังกล่าวตั้งอยู่หมู่ที่ 3 ตําบลลานดอกไม้ อําเภอเมืองกําแพงเพชร รับผิดชอบ 11 หมู่บ้าน จํานวนประชากร 5,591 คน สําหรับผลการดําเนินงานคัดกรอง ตั้งแต่เริ่มดําเนินการ ภายหลังส่งคําขอขึ้นทะเบียนเป็นศูนย์คัดกรองและได้ประกาศในราชกิจจานุเบกษา ตามประกาศกระทรวงสาธารณสุข เรื่องกําหนดสถานที่ที่เป็นศูนย์คัดกรอง พ.ศ. 2565 เล่มที่ 1 หน้าที่ 1 วันที่ 30 พฤศจิกายน 2565 มีรายละเอียดดังนี้ กลุ่มเป้าหมายจากการสํารวจชุมชน (Re X-Ray) พบผู้ป่วยยาเสพติด 10 ราย คัดกรองได้ 10 ราย แบ่งเป็นกลุ่มสีเขียว (ผู้ใช้) 3 ราย เป็นกลุ่มสีเหลือง (ผู้เสพ) 4 ราย และเป็นกลุ่มสีแดง (ผู้ติด) 3 ราย ซึ่งทุกรายได้เข้าสู่กระบวนการบําบัดเพื่อช่วยเหลือผู้ป่วยยาเสพติดให้ได้รับการบําบัดรักษาทั้งทางด้านร่างกายและจิตใจ ในรูปแบบ CBTx 3 ราย และส่งต่อโรงพยาบาลกําแพงเพชร 7 ราย และยังมีแนวทางในการดูแลติดตามหลังผ่านการบําบัดโดยการติดตามเยี่ยม 4-7 ครั้ง ในระยะเวลา 1 ปี เพื่อคืนคนดีสู่สังคมต่อไป
พร้อมกันนี้ ปลัดกระทรวงมหาดไทย ยังได้กล่าวถึงการป้องกันและปราบปรามยาเสพติด โดยการเร่ง Re X-Ray สถานที่สุ่มเสี่ยง เช่น สถานบริการ และสถานประกอบการที่มีลักษณะคล้ายสถานบริการ พื้นที่ชุมชนเป้าหมายที่มีการแพร่ระบาดของยาเสพติด ซึ่งหลายพื้นที่ได้ปล่อยแถวชุดปฏิบัติการ เข้ากวาดล้างจับกุม และกดดันป้องปราม รวมทั้งสุ่มตรวจสถานบันเทิงต่าง ๆ อย่างต่อเนื่อง ยกตัวอย่างเช่น จังหวัดชลบุรี นายพิสิษฐ สิริสวัสดินุกูล นายอําเภอบางละมุง พร้อมด้วยกําลังเจ้าหน้าที่ฝ่ายปกครองอําเภอบางละมุง ออกตรวจตราสถานบันเทิงภายในพื้นที่เมืองพัทยา อําเภอบางละมุง พบว่าหลายร้านให้ความร่วมมือปิดให้บริการตามเวลาที่กฎหมายกําหนด แต่มีบางร้านยังคงเปิดให้บริการมีนักเที่ยวนั่งดื่มกันอย่างเพลิดเพลินจึงนํากําลังเข้าตรวจสอบและจับกุม โดยจากการเข้าตรวจสอบนั้น ไม่พบสิ่งผิดกฎหมายอื่น ทั้งอาวุธ ยาเสพติด และเยาวชนอายุต่ํากว่า 18 ปี แต่อย่างใด พบเพียงจําหน่ายสุราเกินเวลาที่กฎหมายกําหนดเท่านั้น ซึ่งก็ได้ควบคุมตัวมาบันทึกจับกุมยังที่ว่าการอําเภอบางละมุง ก่อนจะส่งดําเนินคดีตามกระบวนการทางกฎหมายในพื้นที่ สภ.เมืองพัทยาต่อไป
จากนั้น นายสุทธิพงษ์ จุลเจริญ ปลัดกระทรวงมหาดไทย ได้กล่าวเพิ่มเติมถึงมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติด โดยเน้นย้ําว่ากระทรวงมหาดไทยยังคงเดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น ด้วยการใช้ทุกกลไกภาคีเครือข่ายในพื้นที่ และลงพื้นที่ลุยกวาดล้างผู้กระทําความผิดอย่างแข็งขัน จริงจัง และต่อเนื่อง ทั้งผู้ค้ารายใหญ่และผู้ค้ารายย่อยในพื้นที่ของจังหวัดต่าง ๆ ทั่วประเทศ ซึ่งมีตัวอย่างผลการปฏิบัติงานที่น่าสนใจ ดังนี้
1. จังหวัดเชียงใหม่ ตํารวจ ตชด.335 พร้อมด้วยชุดสืบสวนภาค 5 ฝ่ายปกครองอําเภอสันทราย และ ป.ป.ส. ภาค 5 สกัดจับขบวนการค้ายาเสพติด ที่ลักลอบขนลําเลียงยาบ้าล็อตใหญ่ผ่านเส้นทางพื้นที่บ้านหมู่ 7 ตําบลหนองหาร โดยสามารถตรวจยึดยาบ้าได้ 11 กระสอบ ประมาณ 1,990,000 เม็ด เจ้าหน้าที่จึงตรวจยึดเป็นของกลางนําส่ง สภ.แม่โจ้ เพื่อดําเนินคดีตามขั้นตอน และขยายผลต่อไป และ นายชลิต ทิพย์คํา นายอําเภอแม่ออน สั่งการให้ปลัดอําเภอฝ่ายความมั่นคง นําสมาชิก อส. กองร้อย อส. อ.แม่ออน ที่ 24 บูณาการร่วมกับตํารวจชุดสืบสวน สภ.แม่ออน ลงพื้นที่ค้นหาผู้ค้า/ผู้เสพยาเสพติด ตามบัญชีรายชื่อจากการ Re X-Ray ในพื้นที่ตําบลบ้านสหกรณ์ และตําบลห้วยแก้ว สามารถจับกุมผู้ต้องหาได้ 2 ราย พร้อมของกลางยาบ้า จํานวน 38 เม็ด และปืนลูกซองยาวขนาด 12 พร้อมเครื่องกระสุน จํานวน 12 นัด เจ้าหน้าที่ได้นําตัวผู้ต้องหาทั้ง 2 ราย พร้อมของกลาง ส่งพนักงานสอบสวน สภ.แม่ออน เพื่อดําเนินคดีตามกฎหมายต่อไป
2. จังหวัดลําพูน ชุดสืบสวนภูธรภาค 5 พร้อมตํารวจ สภ.บ้านธิ และฝ่ายปกครองอําเภอบ้านธิ เข้าตรวจค้นบ้านผู้ต้องหารายหนึ่งในพื้นที่ตําบลห้วยยาบ หลังได้รับแจ้งจากชาวบ้านว่ามีพฤติกรรมพัวพันกับยาเสพติด และมีการมั่วสุมเสพยาในบ้านพักของตนเอง จากการเข้าตรวจค้นพบยาบ้า จํานวน 7 เม็ด และปืนลูกโม่ .22 ซึ่งเป็นปืนเถื่อนไม่มีทะเบียนอีก 1 กระบอก จึงได้แจ้งข้อหาเสพและมียาเสพติดไว้ในครอบครอง และมีอาวุธปืนไว้ในครอบครองโดยไม่ได้รับอนุญาต
3. จังหวัดนครราชสีมา เจ้าหน้าที่ตํารวจ สภ.พิมาย ได้ตั้งด่านตรวจยาเสพติดที่บริเวณถนนสายพิมาย-ชุมพวง ตําบลในเมือง อําเภอพิมาย โดยสามารถจับกุมตัวผู้ต้องหาได้ 2 ราย พร้อมของกลางยาบ้า จํานวน 4,044 เม็ด จึงควบคุมตัวพร้อมของกลางนําส่งพนักงานสอบสวน สภ.พิมาย เพื่อดําเนินคดีตามกฎหมายต่อไป
4. จังหวัดแพร่ นายนคร สายยืด นายอําเภอสูงเม่น มอบหมายให้ น.ส.นงลักษณ์ มะทะ ปลัดอําเภอฝ่ายความมั่นคง และสมาชิก อส. อ.สูงเม่น ที่ 4 บูรณาการร่วมกับเจ้าหน้าที่ตํารวจภูธรสูงเม่น พร้อมด้วยเจ้าหน้าที่ตํารวจ สภ.สูงเม่น, กํานัน, ผู้ใหญ่บ้าน และผู้ช่วยผู้ใหญ่บ้าน ตําบลหัวฝาย ได้ร่วมกันปฏิบัติการในพื้นที่ตําบลหัวฝาย ตรวจค้นบ้านพักสองหลังตามหมายศาล โดยสามารถจับกุมตัวผู้ต้องหาได้ 2 ราย พร้อมของกลางยาบ้า จํานวนรวม 239 เม็ด จึงนําตัวผู้ต้องหาพร้อมของกลางนําส่งพนักงานสอบสวน สภ.สูงเม่น เพื่อดําเนินคดีตามกฎหมายต่อไป
5. จังหวัดอุบลราชธานี นายอุบล พีระพรปัญญา นายอําเภอนาตาล สั่งการให้ นายอาทิตย์ ภูละคร ปลัดอําเภอ หัวหน้ากลุ่มงานความมั่นคงอําเภอนาตาล นํากําลังสมาชิก อส. กองร้อย อส. อ.นาตาล ที่ 23 ร่วมกับ เจ้าหน้าที่ตํารวจชุดสืบสวน สภ.นาตาล ร่วมกันปิดล้อม ตรวจค้น และกวาดล้างยาเสพติดและสิ่งผิดกฎหมาย ตาม “แผนยุทธการจังหวัดอุบลราชธานีปลอดยาเสพติด” สามารถจับกุมตัวผู้ต้องหาได้ 3 ราย พร้อมของกลางยาบ้า จํานวน 48 เม็ด ก่อนนําตัวส่งพนักงานสอบสวน สภ.นาตาล เพื่อดําเนินคดีตามกฎหมายต่อไป
6. จังหวัดสกลนคร นายสมชาย จันทร์งาม นายอําเภอพังโคน สั่งการให้ นายเสถียร ถวายชัย ปลัดอําเภอหัวหน้าฝ่ายความมั่นคง พร้อมสมาชิก อส. ออกตรวจค้นหาผู้เสพ/ผู้ค้า ในพื้นที่ตามโครงการ “ปฏิบัติการสกลนคร 90 วัน ปราบปรามผู้ค้า ค้นหาผู้ติด เป็นมิตรกับชุมชน” โดยสามารถจับกุมผู้ต้องหาได้ 1 ราย พร้อมของกลางยาบ้า จํานวน 17 เม็ด จึงบันทึกการจับกุมก่อนนําตัวพร้อมของกลางส่งพนักงานสอบสวน สภ.พังโคน เพื่อดําเนินคดีตามกฎหมายต่อไป
7. จังหวัดอุตรดิตถ์ นายสามารถ อินทปัญญา นายอําเภอบ้านโคก มอบหมายให้ปลัดอําเภอฝ่ายความมั่นคง และสมาชิก อส. อ.บ้านโคก ที่ 7 ร่วมกับชุดสืบสวน สภ.บ้านโคก และ ชุด ชปส.ตชด.317 ร่วมตรวจค้นและจับกุมตัวผู้ต้องหารายหนึ่ง พบของกลางยาบ้า จํานวน 14 เม็ด จึงส่งมอบตัวพร้อมของกลางให้พนักงานสอบสวน สภ.บ้านโคก เพื่อดําเนินคดีตามกฎหมายต่อไป
8. จังหวัดศรีสะเกษ นายพรชัย วงศ์งาม นายอําเภอขุนหาญ ได้สั่งการให้ นายจุติเพชร บุญเนตร ปลัดอําเภอ งานป้องกัน นํากําลัง เจ้าหน้าที่สมาชิก อส. อ.ขุนหาญ ที่ 6 สนธิกําลัง เจ้าหน้าที่ตํารวจ สภ.ขุนหาญ และเจ้าหน้าที่ชุดปฏิบัติการข่าว กกล.สุรนารี ร่วมกันขยายผลกวาดล้างอาชญากรรมและการกระทําผิดเกี่ยวกับยาเสพติดตามแผน “ยุทธการ 238 พิทักษ์นครลําดวน” ในพื้นที่รับผิดชอบของ ศป.ปส.อ.ขุนหาญ โดยสามารถจับกุมตัวผู้ต้องหาได้ 1 ราย พร้อมของกลางยาบ้า จํานวน 10 เม็ด จึงนําตัวพร้อมของกลางส่งพนักงานสอบสวน สภ.ขุนหาญ เพื่อดําเนินคดีตามกฎหมายต่อไป
ปลัดกระทรวงมหาดไทย กล่าวทิ้งท้ายว่า กระทรวงมหาดไทยได้กําชับให้ทุกพื้นที่เฝ้าระวังการกระทําความผิดทุกรูปแบบ หากสามารถจับกุมผู้ต้องหาที่เกี่ยวข้องกับคดียาเสพติดให้เร่งทําการขยายผล รวมถึงประสานหน่วยงานที่เกี่ยวข้องเพื่อระดมสรรพกําลังในการดําเนินการป้องกันและแก้ไขปัญหาการแพร่ระบาดของยาเสพติดในทุกพื้นที่ อีกทั้งยังให้ทุกจังหวัด และอําเภอ รวมถึงภาคีเครือข่าย ช่วยประชาสัมพันธ์ช่องทางการเเจ้งเบาะเเส หรือการร้องเรียนที่สายด่วนศูนย์ดํารงธรรม 1567 โทรฟรี ตลอด 24 ชั่วโมง หากพบเห็นการกระทําความความผิด หรือบุคคลที่มีพฤติกรรมอาจก่อให้เกิดภัยแก่สังคมให้รีบเเจ้งทันที เพื่อจะได้ดําเนินการตามข้อร้องเรียนอย่างเร่งด่วนต่อไป ทั้งนี้ ขอให้เชื่อมั่นในการปฏิบัติงานของเจ้าหน้าที่ในการป้องกันเเละเเก้ไขปัญหายาเสพติด ตามนโยบายในการประกาศสงครามกับยาเสพติดของกระทรวงมหาดไทย ซึ่งพร้อมทําหน้าที่อย่างจริงจังในทุกรูปแบบ เพื่อนํามาซึ่งความสงบสุขของพี่น้องประชาชนคนไทยอย่างยั่งยืนสืบไป